ચાલુ વર્ષે પણ અડધો અષાઢ પુરો થયો છતા અત્યાર સુધી નહીવત વરસાદને કારણે ખેડૂતોમાં ભારે નિરાશા જોવા મળી રહી છે ત્યારે હળવદ તાલુકાના પાંડાતીરથ ગ્રામ પંચાયતના સરપંચ ગુલાબસિંહ અસવાર સહિતના ગ્રામજનોએ બ્રાહ્મણી-૧ડેમમાં નર્મદાના પાણી ભરવા હળવદ મામલતદાર ને લેખિતમાં આવેદનપત્ર આપી રજૂઆત કરી હતી આવેદનપત્રમાં જણાવ્યા મુજબ પાંડાતીરથ ગામ ખેતી આધારિત ગામ હોય તેમજ ચાલુ અને ગયા વર્ષે વરસાદ ન થવાના કારણે હજુ સુધી પૂરતુ વાવેતર થઇ શકેલ નથી અને જેમાં વાવેતર થયેલ છે તેમાં પાણીના અભાવે પાક સુકાવા લાગ્યો છે અમારું ગામ બ્રામણી-૧ડેમના કમાન એરિયા માં આવતું હોય જેથી ડેમમાં નર્મદાનું પાણી છોડવામાં આવે અને અમને તાત્કાલીક પાણી આપવામાં આવે તો આ વર્ષે પાક બચી જાય તેમ છે નહીંતર સંપૂર્ણ પાક નિષ્ફળ જવાનો જ છે જેથી તાત્કાલિક ખેડૂતોને સિંચાઈ માટે પાણી આપવામાં આવે તેવી ભારપૂર્વક રજૂઆત કરાઇ છે અને અંતમાં ચીમકી પણ ઉચ્ચારી છે કે જો ખેડૂતો ને સિંચાઇ માટે પાણી આપવામાં નહીં આવે તો ગાંધી ચિંધ્યા માર્ગે આંદોલન કરીશું.